Í dag mánudaginn 24. júní fóru fram formleg rektorsskipti við Háskólann á Bifröst . Bryndís Hlöðversdóttir hætti störfum sem rektor og Vilhjálmur Egilsson tók formlega við rektorsstöðunni . Guðsteinn Einarsson formaður stjórnar skólans þakkaði Bryndísi fyrir vel unnin störf á Bifröst . Hann sagði Bryndísi hafa tekið við skólanum á erfiðum tíma og leitt skólann áfram að bjartari framtíð . Vilhjálmur Egilsson tók við sem rektor og sagði við tilefnið að það hafi verið skjót ákvörðun að sækja um rektorsstöðuna á Bifröst og jafnframt að hann væri þakklátur fyrir að vera kominn á staðinn . Hann þakkaði þeim Bryndísi Hlöðversdóttur fráfarandi rektor og Jóni Ólafssyni aðstoðarrektor fyrir að hafa stýrt skólanum styrkri hendi í gegnum erfiða tíma í íslensku samfélagi . Hann sagði jafnframt að hann tæki við góðu búi og hlakkar til að takast á við skólastarfið á Bifröst . Bryndís Hlöðversdóttir mun áfram starfa við Háskólann á Bifröst við kennslu á lögfræðisviði .